**Am pneumonie**

*Alexandru Andrieș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am pneumonie,

Doctorul mi-a zis că n-am...

Dar s-a uitat la mine

Cam cum te uiți tu pe geam,

De un' să știe

De pneumonie?

Am vorbit cu-o soră,

Mi-a zis :"Nu știu ce să-ți zic!

Pentru pojar ești cam mare,

Pentru pneumonie ești mic,

Și ce-ți trebuie ție

Pneumonie?"

Milițianul din colț

M-a privit cam încurcat:

Nu era sigur dacă

Trebuie sau nu să fiu arestat.

"Pentru pneumonie

Se dă pușcărie?"

M-a-ntrebat.

Am citit într-o carte

Despre "cum să ne-ngrijim"

Că pneumonia

Făcea ravagii în celălalt regim:

Din trei în trei sicrie,

O pneumonie!

Tare, tare mi-e frică,

Deși-am pășit într-un nou cincinal,

Din vechiul regim să nu fi rămas urme

Nelichidate total

Și-n special mi-e mie

De pneumonie!